'n Goeie gewete is 'n gewete wat bemoedig - www.bybelkennis.co.za1
"In Heaven, to look into God's eyes will be to see what we've always longed to see: the person who made us for His own good pleasure. Seeing God will be like seeing everything else for the first time." ~ Randy Alcorn
Hierdie is die derde kenmerk van 'n gewete wat die wêreld kan verander.
Paulus was 'n man met baie moed. Ons sien dit duidelik in Handelinge 24. Hy word onregverdig aangekla van 'n misdaad wat die doodstraf verdien. Hy word deur een van die beste advokate vervolg; hy word deur 'n korrupte goewerneur verhoor. Tog huiwer hy nie. Hy praat reguit as hy die hoofaanklagte teen hom ontken. Dan gaan hy voort om sy aanklaers van ernstige ongeregtigheid te beskuldig in die hantering van sy saak.
Sy verdediging het 'n groter doel gehad as net sy eie vrylating. Hy het die aanklagte teen hom ontken. So bou hy 'n brughoof om Feliks se siel vir die Here te wen. Sy skoon gewete gee aan hom die moed om homself te verdedig en om die gewete van Feliks met die evangelie aan te val. Sy skoon gewete gee aan hom vertroue voor God en mense.
Skuldige gewetens verander mense in lafaards. Dit maak Christene stil. Hulle is bang vir mense, meerderheidstemme, moontlike gevolge, ens. Cowardice asks the question, 'Is it safe?" Expediency asks the question, 'Is it politic?' Vanity asks the question, 'Is it popular?'. But, conscience asks the question, 'Is it right?' (Marin Luther King). Soms moet ons 'n besluit neem wat nie veilig of polities korrek of gewild is nie. Ons moet daardie besluit neem, want ons gewete sê vir ons dat dit reg is.
As ons nie vertroue voor God het nie, sal ons dit nie voor mense hê nie. As ons 'n skoon gewete voor God behou, kan ons voor mense staan, nie net om onsself te verdedig nie, maar om ook vir Christus te getuig. Ons moet altyd dat die gerusstellende stem van ons gewete ons aanmoedig om voort te gaan al hoor ons ook ontmoedigende stemme van ons kritici.